(1) Volič s  trvalým pobytom mimo územia Slovenskej republiky musí požiadať o zapísanie   
       do osobitného zoznamu voličov.
Žiadosť o zapísanie do osobitného zoznamu voličov musí zaslať na adresu: Miestny úrad mestskej časti Bratislava-Petržalka, oddelenie organizačných vecí, Kutlíkova 17, 852 12 Bratislava tak, aby bola doručená najneskôr 50 dní predo dňom volieb,
t.j. 20. 1. 2012 (vzor žiadosti - Dokumenty na stiahnutie).
K žiadosti volič priloží: 
a) čestné vyhlásenie, že nemá trvalý pobyt na území Slovenskej republiky (v slovenskom jazyku),
b) fotokópiu časti platného cestovného dokladu SR s osobnými údajmi, alebo fotokópiu osvedčenia o štátnom občianstve SR.

2)	Mestská časť Bratislava-Petržalka na základe doručenej žiadosti so všetkými požadovanými náležitosťami 
-	dopíše voliča do osobitného zoznamu voličov a
-	na adresu uvedenú v písomnej žiadosti najneskôr 35 dní predo dňom volieb (t.j. najneskôr 4. 2. 2012) zašle obálku, ktorá obsahuje:
     -   hlasovacie lístky - počet bude totožný s počtom zaregistrovaných kandidátnych listín,
   - obálku - s odtlačkom úradnej pečiatky Mestskej časti Bratislava-Petržalka; je určená na vloženie jedného hlasovacieho lístka,
-   poučenie o spôsobe hlasovania - spôsob úpravy hlasovacieho lístka,
-   návratnú obálku	- s heslom „VOĽBA POŠTOU“,
                                - adresou Miestneho úradu mestskej časti Bratislava-Petržalka ako  
                                    adresáta a   
		  - adresou voliča v cudzine ako odosielateľa.
Hlasovanie 
Vybrať jeden hlasovací lístok ....
Po rozhodnutí, ktorému kandidujúcemu subjektu chce volič odovzdať svoj hlas, vyberie zo sady jeden hlasovací lístok, ktorý môže bez ďalšej úpravy vložiť do obálky a túto zalepí. 
Prednostný hlas ....
Ak sa volič rozhodne dať niektorému z kandidátov uvedených na hlasovacom lístku prednostný hlas, zakrúžkuje poradové číslo uvedené pred menom kandidáta. Prednostný hlas môže dať volič najviac štyrom kandidátom. Ak volič zakrúžkuje vyšší počet poradových čísiel ako štyri, na prednostné hlasy sa pri zisťovaní výsledkov hlasovania nebude prihliadať, ale započíta sa v prospech kandidujúceho subjektu. 
Vložiť hlasovací lístok do obálky ....
Volič musí vložiť hlasovací lístok do obálky s odtlačkom úradnej pečiatky Mestskej časti Bratislava-Petržalka, túto zalepí a vloží  do návratnej obálky s heslom „voľba poštou“. 
Odoslať návratnú obálku ....
Návratnú obálku odošle poštou. Na návratnej obálke musí byť uvedená adresa odosielateľa. Na základe nej okrsková volebná komisia vyznačí v osobitnom zozname voličov, že volič zaslal návratnú obálku. Obálka s hlasovacím lístkom bude vložená do volebnej schránky.  
Odporúčame obálku odoslať doporučene (volič má doklad o odoslaní zásielky). Poštovné uhrádza volič.
Do výsledku hlasovania bude započítaný hlasovací lístok doručený Miestnemu úradu mestskej časti Bratislava-Petržalka najneskôr v posledný pracovný deň predo dňom volieb,
t.j. v piatok 9. 3. 2012.